**Kvietimas visiems tiekėjams, norintiems teikti viešojo transporto elektroninių bilietų platinimo personalizuotų papildomų naudų darbuotojams valdymo platformoje paslaugas**

Informuojame, kad SĮ „Susisiekimo paslaugos“ siekia sudaryti sutartis dėl viešojo transporto elektroninių bilietų platinimo personalizuotų papildomų naudų darbuotojams valdymo platformoje paslaugų su ūkio subjektais, norinčiais teikti šias paslaugas žemiau nurodytomis sąlygomis.

**Pirkimo objektas:** elektroninių bilietų pardavimo (platinimo) per Tiekėjo personalizuotą papildomų naudų darbuotojams valdymo platformą pildant Naudotojo viešojo transporto elektroninio bilieto kortelę ir/ar mTicket, JUDU mobilią aplikaciją (apps) Vilniaus miesto viešojo transporto elektroniniais bilietais.

Pirkimo procedūros vykdomos vadovaujantis VPT konsultacija bei Europos Teisingumo Teismo suformuota praktika pagal Teisingumo Teismo išaiškinimais (Teisingumo Teismo 2016 m. birželio 2 d. sprendimas byloje Falk Pharma, C-410/14) ir LAT nutartyje 2017 m. birželio 29 d. Civilinėje byloje Nr. e3K-3-300-469/2017 suformuota praktika. Remiantis minėtomis konsultacijomis ir teismų praktika, šis pirkimas nepriskiriamas viešiesiems pirkimams, pirkimui netaikomas LR Viešųjų pirkimų įstatymas ir kiti teisės aktai, reglamentuojantys viešuosius pirkimus.

Tiekėjai, siekdami sudaryti sutartį, tarpusavyje nesivaržytų. Visiems tiekėjams taikomos tos pačios, iš anksto nustatytos sąlygos (žr. žemiau) ir visą prisijungimo laikotarpį (nuo kvietimo paskelbimo) suinteresuotieji ūkio subjektai galės prie paslaugų teikimo prisijungti bet kuriuo momentu, bet ne vėliau kaip iki 2026-05-01 (paraiškų pateikimo termino pabaiga), jeigu atitiks paskelbtose prisijungimo sąlygose nustatytus reikalavimus (turėti reikalaujamą kvalifikaciją, pateikti banko garantiją, siūlyti paslaugas (ir platformą), atitinkančias techninėje specifikacijoje nustatytus reikalavimus).

**Paslaugų teikimo įkainiai:** 3 procentai nuo kiekvienos Platintojo įvykdytos Transakcijos sumos be PVM.

Paslaugų teikimo terminas: ne ilgiau kaip iki 2027-05-01.

**Galimi pareiškėjai:** Visi tiekėjai, kurie turi teisę verstis nurodyta veikla, bei kurie atitinka Sutartyje ir Techninėje specifikacijoje nurodytas sąlygas (turėti reikalaujamą kvalifikaciją, pateikti banko garantiją, siūlyti paslaugas (ir platformą), atitinkančias techninėje specifikacijoje nustatytus reikalavimus) ir sudaro Sutartį dėl paslaugų teikimo.

**Kvalifikaciniai reikalavimai Tiekėjui**: Tiekėjas paraiškos pateikimo metu turi turėti platformą, kuri turi būti skirta personalizuoti Klientų darbuotojų (Naudotojų) naudas - t. y. platformoje Kliento darbuotojai pagal iš anksto darbdavio (Kliento) numatytą biudžetą išsirenka jiems patinkančias naudas iš naudų tiekėjų, o platformos valdytojas (Platintojas) administruoja visus procesus ir darbdaviui (Klientui) pateikia vieną sąskaitą už visas per sutartą laikotarpį darbuotojų (Naudotojų) įsigytas naudas. Nereikalaujama, kad paraiškos pateikimo metu ši platforma būtų pritaikyta elektroninių bilietų pardavimui (platinimui) (tai galima bus atlikti pasirašius sutartį per pasirengimo teikti paslaugas laikotarpį).

Tiekėjas turi SĮ „Susisiekimo paslaugos“ sudaryti galimybę patikrinti ar Tiekėjo platforma atitinka aukščiau kvietime nurodytą reikalavimą. Jei Tiekėjo platforma neatitinka reikalavimų, paraiška atmetama.

Tiekėjas gali pateikti tik vieną paraišką. Atmetus paraišką Tiekėjas gali pateikti naują paraišką tik praėjus 2 mėn. nuo atmetimo.

**Prisijungimo dokumentai (Pirkimo dokumentai):** šis kvietimas, paraiškos forma,Sutartis, Techninė specifikacija.

Paraiškas sudaryti sutartį prašome teikti užpildant pridedamą Paraiškos formą ir siunčiant ją elektroniniu paštu rinkodara@judu.lt.

Už papildomos informacijos teikimą atsakinga kristina.vebriene@judu.lt

SĮ „Susisiekimo paslaugos“ turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, arba prisijungimo sąlygose (pirkimo dokumentuose) padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas SĮ „Susisiekimo paslaugos“ poreikių neatitinkantis pirkimo objektas.

SĮ „Susisiekimo paslaugos“ turi teisę savo iniciatyva pakeisti prisijungimo sąlygas, jei jos bus pakeistos ir jau prisijungusiems tiekėjams, su kuriais buvo sudarytos sutartys (ar jiems nesutinkant su jais nutraukus sutartis, sutartyse nustatyta tvarka).